6.12.2007 Den Europæiske Unions Tidende L 320/35 KOMMISSIONENS BESLUTNING af 29. november 2007 om fastsættelse af en ny frist for indsendelse af dossierer for visse stoffer, der skal undersøges i forbindelse med det tiårs arbejdsprogram, der er omhandlet i artikel 16, stk. 2, i direktiv 98/8/EF (meddelt under nummer K(2007) 5751) (EØS-relevant tekst) (2007/794/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Kommissionens forordning (EF) nr. 2032/2003 af 4. november 2003 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markeds- føring af biocidholdige produkter, og om ændring af forordning (EF) nr. 1896/2000 (!), særlig artikel 8, stk. 4, og ud fra følgende betragtninger: (1) — I forordning (EF) nr. 2032/2003 er der opstillet en liste over aktive stoffer, som skal vurderes med henblik på eventuel optagelse i bilag I, I A eller I B til direktiv 98/8/EF. (2) m— Det gælder for en række kombinationer af eksisterende aktive stoffer/produkttyper på denne liste, at alle delta- gere har trukket sig ud, eller også har den rapporterende medlemsstats kompetente myndighed, der er udpeget til vurderingen, ikke modtaget noget dossier inden for de frister, der er anført i bilag V og VIII til forordning (EF) nr. 2032/2003. (3) Kommissionen har i medfør af artikel 8, stk. 3 og 4, og artikel 9, stk. 5, i forordning (EF) nr. 2032/2003 under- rettet medlemsstaterne herom. De samme oplysninger er også offentliggjort elektronisk den 14. juni 2006. (!) EUT L 307 af 24.11.2003, s. 1. Senest ændret ved forordning (EF) nr. 1849/2006 (EUT L 355 af 15.12.2006, s. 63). (4) — Inden for tre måneder efter den elektroniske offentliggø- relse af oplysningerne har virksomheder tilkendegivet interesse for at indtræde som deltager for nogle af de pågældende stoffer og produkttyper i overensstemmelse med artikel 8, stk. 4, i forordning (EF) nr. 2032/2003. (5) — Der bør derfor fastsættes en ny frist for indsendelse af dossierer for disse stoffer og produkttyper. (6) — Foranstaltningerne i denne beslutning er i overensstem- melse med udtalelse fra Det Stående Udvalg for Biocid- holdige Produkter — VEDTAGET FØLGENDE BESLUTNING: Artikel 1 Den nye frist for indsendelse af dossierer for de stoffer og produkttyper, der er nævnt i bilaget, er den 30. april 2008. Artikel 2 Denne beslutning er rettet til medlemsstaterne. Udfærdiget i Bruxelles, den 29. november 2007. På Kommissionens vegne Stavros DIMAS Medlem af Kommissionen